經數:一七三六

經名:大方廣佛華嚴經隨疏演義□卷第八

頁數:六一

上      欄

一. 爲欲破諸數. 淺智著諸法. 計一以爲

一. 此以非一遣一也. 故須三一兩亡. 1疏.

若約佛化儀. 則能三能一者. 隨物機宜則

說三乘. 2淘練已久. 則便說一. 故下經云. 或

有國土說一乘. 或二或三或四五. 如是乃

至無有量. 釋曰. 尙有無量肉三一耶. 疏. 是

故下. 令物除執. 常說權實亦[&FFFF]#執之. 此

卽心那跋摩遺文偈也. 謂有偈云. 諸論各

異宗. 修行理無二. 競執有是非. 達者無違

諍. 亦如脅尊者. 對迦□色迦王云. 如析金

杖. 肉以爭衣. 爭衣則衣終不3別. 析金則

金體4不殊. 是故依之修行. 無不獲益耳.

*疏. 大集五部雖異者. 謂五部僧. 故涅槃三

十5三. 亦云五6部互生是非. 長沒三惡道.

*疏. 涅槃各說身因者. 卽第三十五經云. 善

男子. 如7來所說十二部經. 或隨自意說. 或

隨他意說或隨自他意說. 云何名爲隨自意

說. 如五百比丘問舍利弗8云. 大德. 佛說

身因. 何者是耶. 舍利弗言. 諸大德. 汝等亦各

得正解脫. 自應識之. 何緣方便作如是問

耶. 有比丘言. 大德. 我未獲得正解脫時.

意謂無明卽是身因. 作是觀時得阿羅漢

果. 復有說言. 大德. 我未獲得正解脫時. 謂

愛無明卽是身因. 作是觀時得阿羅漢果.

或有說言. 行識名色六入觸受愛取有生飮

食五欲. 卽是身因. 爾時五百比丘各各自說

己所解已. 共往佛所稽首佛足. 右繞三□

禮拜畢已. [&FFFF]#坐一面. 各以如上己 所解義.

向佛說之. 9時舍利弗白佛言. 世尊. 如是

中      欄

諸人誰是正說. 誰10非正說. 佛告舍利弗. 善

哉善哉. 一一比無非正說. 舍利弗言. 世

尊. 佛意云何. 佛言. 舍利弗. 我爲欲界衆生

說言. 父母卽是身因. 如是等經. 名隨自意

說(云云)釋曰. 意取各隨自說者. 爲隨自意. 今

疏所引. 不取隨自意義. 但取皆正說言.

五百雖異皆爲正說. 二宗小別□合佛敎.

故不應是非. 故海東曉公云. 如言而取所

說皆非. 得意而談. 所說皆是則貴在得意

亡言耳. 餘可11知. 第三立敎開宗中. 疏文分

二. 先標章. 後今初下. 別釋分敎. 於中三. 初

總辯源由. 次言五敎下. 正立五敎. 後若約

所說下. 約詮*辯異. 二中先列名. 後初卽天

台下. 解釋. 初小乘敎易故不釋. 以見天台

立名招難故. 改名小乘. 所攝法門不異於

彼. 故指同也. 疏. 二始敎等者. 文二. 先正立.

後釋名. 今初. 言二乘13不成佛者. 其言猶略.

應云闡提二乘皆不成佛故. 下終敎有二

乘闡提14悉皆成佛言. 以趣寂難成. 故偏擧

耳. 疏. 此旣未盡下. 二釋名也. 謂何名初敎.

復稱分耶. 由合二三兩時. 皆未盡理故.

言未盡者. 第二時中但明於空. 空15卽初門.

第 三時中定有三乘隱於一極. 故初敎名□

從深密二時以得. 云何空爲初門. 法鼓經

中以空門爲始. 以不空門爲終. 故彼經

云. 迦葉白義言. 16世尊. 諸摩訶衍經多說空

義. 佛告迦葉. 一切空經是有餘說. 唯有此

經是無上說. 非有餘說故. 若爾彼第三時

旣不明空. 何得名初. 以未顯一極故. 特

下      欄

由此義加分敎名. 故云有不成佛. 故名爲

分. 疏. 三終敎等者. 疏文有三. 初立名. 次

17第. 性二乘下立理釋名. 18後上二下. 結前

生後. 二中亦對第二敎二義. 由前定性二

乘及一闡提皆不成佛. 故名爲分. 亦名爲

始. 今旣盡理所以名終. 立實敎名雙對前

二. 非唯說空復說中道妙有. 故稱實理. 旣

非分成亦名稱實. 疏. 四頓敎等者. 初正立.

次釋名. 後解妨. 今初. 言一念不生卽19是

佛者. 卽心本是佛體. 妄起故爲衆生. 一念

妄心不生. 何爲不得名佛. 故達摩碑云. 心

有也曠劫而滯凡夫. 心無也刹那而登正覺.

下經云. 法性本空寂. 無取亦無見. 性空卽

是佛. 不可得思量. 疏. 不依地位下. 二釋名.

先正釋. 下引二經. 思益經文文顯易了. 楞

伽經語略而未周彼經第四先長行云. 大

慧. 於第一義無次第相續. 說無所有妄想

寂滅法. 頌中有七偈. 後二偈. 明不立地

位. 十地則爲初. 初則爲八地. 第九則爲

七. 七亦復爲八. 第二爲第三. 第四爲第五.

第三爲第六. 無所有何次. 解曰. 初之七句

以義配同. 最後一句據理都泯. 十地則爲初

者. 同證如矣. 初則爲八地者. 初地不爲煩

惱所動. 同不動矣. 第九爲第七者. 第九

同第七無生忍矣. 七亦復爲八者. 純無相觀

與八同矣. 第二爲第三者. 同信忍矣. 第四

爲第五者. 同順忍矣. 第三爲第六者. 第三

地中獲三慧光. 第六地中得勝般若. 同慧

義矣. 無所有何次者. 結上經文. 於第一義

經數:一七三六

經名:大方廣佛華嚴經隨疏演義□卷第九

頁數:六二

上      欄

無次第相續等. 今疏上句略擧約義同中一

句之要. 下句卽據理都泯. 義已略周. 正意

在於下句. 而言等者. 等餘經文. 疏. 不同前

漸下. 上約當法立名. 此下對他受稱. 不

同二三之漸1敎. 不同第五之圓*敎. 故立

此名. 則圓頓義異. 不同天台圓卽是頓. 疏.

頓詮此理下. 解妨難. 此有二難. 一者刊定

記難和尙云. 上所引經. 當知此□亡詮顯

理. 復何將此立爲能詮. 若此是敎. 更何是

理. 今爲通此. 故云頓詮此理. 故名頓敎. 謂

所詮是理. 今頓說理. 豈非能詮. 夫能詮敎.

皆從所詮以立. 若詮三乘卽是漸敎. 若詮

事事無□卽是圓敎. 豈以所詮是理. 不許

能詮爲敎耶. 何得難言更何是理. 迷之甚

矣又復難言. 若言以敎離言故與理不別

者. 終圓二敎豈不離言. 若許離言總應名

頓. 何有五敎. 若謂雖說離言不□言說

者. 終圓二敎亦應名頓. 以皆離言不□言

故. 今疏不救者. 以賢首不如此立. 何用救

耶. 但用一句之言. 諸難皆破. 故知形雖入

室. 智未昇堂. 亦由曾不參禪. 致使全迷

頓旨. *疏. 天台所以不立下. 通第二難. 謂有

問言. 此之五敎摸榻天台. 初卽藏敎. 二卽

通敎. 三卽別敎. 第五名同天台旣不立頓.

何用此中別立. 故今釋云. 若全同天台何以

別立. 有少異故所以加之. 天台四敎皆有

絶言. 四敎分之故不立頓. 賢首意云. 天台

四敎絶言. □令亡筌會旨. 今欲頓詮言絶

之理. 別爲一類之機. 不有此門. 逗機不足.

中      欄

卽順禪宗者. 達磨以心傳心. 正是斯敎. 若不

指一言以直說卽心是佛何由可傳. 故

寄無言以言. 直詮絶言之理. 敎亦明矣.

故南已宗禪. 不出頓敎也. 疏. 五圓敎下.

文中有二. 先正立. 後指經. 旣是當經. 義理

分齊. 一門廣說. 故不釋耳. 又亦大同諸師

圓敎故◎

大方廣佛華嚴經隨疏演義□卷第八

大方廣佛華嚴經隨疏演義□卷

卷九

唐淸□山大華嚴寺沙門澄觀述

◎疏. 若約所說法相者下. 第三約所詮辯

異. 然賢首義分齊內. 第二卷廣明. 今但略

說. 於中上一句標. 下皆別釋. 初小乘中四. 一

約法數多少. 二約二空差別. 三約所依根

本. 四結成有餘. 今初. 言七十五者. 謂五

類法中有多少故. 謂一色法十一. 俱舍頌

云. 色者唯五根五境及無表. 二心法一. 卽是

意識. 三心所有法. 有四十六. 謂遍大地

有十. 俱舍頌云. 受想思觸欲. 慧念與作意.

勝解三摩地. 遍於一切心. 大善*地有十. 頌

云. 信及不放逸. 輕安捨□愧. 二根及不害. 勤

唯遍善心. 大煩惱有六. 癡逸怠不信. 昏掉

□唯染. 大不善有二. 謂無□及無愧. 小煩惱

有十. 頌云. 忿覆□嫉惱. 害恨諂□嬌. 如是

類名爲小煩惱地法. 不定有八. 謂悔眠尋伺

下      欄

貪瞋慢疑. 上之六類有四十六四者. 不相

應行法. 有十四種. 一得. 二非得. 三同分. 四

無想異熟. 五無想定. 六滅盡定. 七命根. 八

生. 九住. 十異. 十一滅. 十二名. 十三句. 十四

文. 故頌云. 得非得同分. 無想二定命. 及生依

異滅. 幷名句文身. 五者無爲法有三. 一擇滅.

二非擇滅. 三虛空. 總上五類之法. 合七十五

法. 比於大乘欠二十五. 次下當明. 疏. 但說

人空下. 明二空差別. 以其根劣未堪聞說

二空眞理故. 智度論四十一云. 小乘弟子

鈍根故. 爲說衆生空. 起信云. 計我見者. 依

二乘根鈍. 如來但爲說人無我等. 縱說二

空少未明顯. 疏. 但依六識三毒下. 明所依

根本. 然小乘計生死根本. 雖有多義. 略擧

其三. 一計識心. 如順正理論第八說. 經部

師計以現在色心等. 爲染淨因. 意云如大

乘中第八爲所熏故. 二者三毒爲因. 義如

大乘能熏故. 今引阿含但證三毒耳. 而云

等者. 謂以三毒爲因緣故. 起於三業. 三業

因緣故起於三界. 是故有一切法. 中論十二

因緣品頌云. 衆生癡所覆. 爲後起三行. 以

有此行故. 識受六道身等. 卽其義也. 三者

合取上二義. 同有能所熏方流轉故. 若爾

焉異大乘. 然似參經意而不同者. 但六識

非第八爲所熏. 縱說賴耶但有名字. 能熏

又非七識. 故全不同. 疏. 未盡法源下. 第四

結成不了. 可知. 疏. 二始敎中下. 疏. 文分

三. 初總. 次結. 後結. 今初分二. 先對後彰

劣. 後對前顯勝. 前中以相多性少故. 言

經數:一七三六

經名:大方廣佛華嚴經隨疏演義□卷第九

頁數:六三

上      欄

法相宗. 言所說法性卽法相數者. 說眞如

法性. 乃是百法之中六無爲數. 後說有百法

下. 對前彰勝. 言百法者. 謂心法有八.

心所有五十一. 色有十一. 不相應行有

二十四. 無爲. 有六. 故成百數. 於前七十五

中. 加二十五. 謂心法加七. 小乘唯一意識

故. 心所加五. 不相應行加十. 無爲加三. □

如彼說. 疏. 說有八識下. 第二別明. 文有九

節. 卽前會二宗. 中十對之內. 法相宗中十

義. 而皆如次對前. 唯第一當第三. 第二當

第一. 及第二者. 以第三唯心眞妄爲對. 六

識三毒爲所依故. 今初. 第一云何對前說.

有八識爲所依故說八過前敎. 唯是生

滅明其劣後. 依生滅識. 建立生死及涅槃因

者. 不同前敎以明三毒六識爲因. 不同

終敎不生滅與生滅和合. 故攝論第一云.

無始時來界. 一切法等依. 由此有諸趣. 及

涅槃證得. 界卽因義. 謂種子識等. 下文廣說.

疏. 法爾種子下. 卽第二對二性五性別中. 五

性之義. 含前第一對. 一乘三乘別中. 三乘之

義以乘性相成故. 但明五性. 則有三乘. 而

三乘但是化法. 非所詮中別義. 故略不明

含在五性之中. 言法爾者. 此明本有揀

異新熏. 故瑜伽云. 種性略有二種. 一本性

住. 二習所成. 本性住者. 謂諸菩薩六處殊勝.

有如是相. 從無始世展轉傳來. 法爾所得

等. 習所成者. 謂先慣習善根所得. 顯揚論

云. 云何種性差別. 五種道理. 一切界差別可

得故. 五中前四爲有. 後一爲無. 故云有無

中      欄

永別. 疏. 旣所立識唯業惑生等者. 第三明眞

如隨緣凝然. 別中凝然義. 上一句□前生滅

識起. 言業惑者. 以現行第八名異熟識.

由過去煩惱及業熏習成種. 招此識果酬

引業故. 其前六識酬滿業者. 從異熟起名

異熟生. 不名異熟有間斷故. 故其八識皆

業惑生. 故所立眞如下. 正明不變之義. 若識

從眞如如來藏起則有隨緣之義. 識旣從

於業惑辨生. 明知眞如不變. 故唯識釋眞

如名云. 眞謂眞實. 表無虛妄. 如謂如常. 表

無變易. 若隨緣變. 豈得稱如. 疏. 依他起

性下. 第四三性空有卽離別中. 不卽之義. 言

三性者. 一遍計所執性. 二依他起性. 三圓成

實性. 故唯識論第八云. 由彼彼遍計. 遍計

種種物. 此遍計所執. 自性無所有. 依他起自

性. 分別緣所生. 圓成實於彼. 常遠離前性.

此中二頌. 初一釋遍計. 次二句辯依他. 後

二句明圓成. 初中一偈有多師義. 今從護

法. 初句能遍計. 次句所遍計. 後二句明所

執. 其能遍計正義. 唯六七二識所計有多.

故云彼彼. 其所遍計正唯依他. 爲親所緣

依展轉說. 亦通圓成爲[&FFFF]#緣故. 此非凡

境故非親緣其所執性. 若安慧師. 三界心

及心所. 由無始來虛妄熏習. 雖各體一而

似二性. 謂見相分卽能所取. 如是二分情

有理無. 此相說爲遍計所執. 其所依體實

託緣. 生此性非無. 名依他起. 若護法師. 一

切心及心所. 由熏盡力所變. 二分從緣生

故. 亦依他起遍計. 依斯妄執定實有無一異

下      欄

俱不俱等. 此二方名遍計所執. 二句依他起

性者. 衆緣所生心心體. 及相見分有漏無

漏. 皆依他起. 依他衆緣而得起. 故頌言分

別緣所生者. 應知且說染分依他. 淨分依他

亦圓成故. 或諸染淨心心所法. 皆名分別. 能

緣慮故. 是則一切染淨依他. 皆是此中依他

起攝. 二句圓成者. 二空所顯圓滿成就諸法

實性. 名圓成實. 顯此遍常體非虛謬. 揀自

共相虛空我等. 釋曰. 遍釋圓滿. 常釋成就.

體非虛謬. 釋實性義. 此一體言貫通三處.

遍揀自相. 常揀共相. 非虛謬言. 揀於空我.

若爾淨分依他體非常遍. 如何亦是圓成實

耶. 故次論云. 無漏有爲. 離倒究竟. 勝用周遍

亦得此名. 然今頌中說初非後. 釋曰. 此中

離倒名實. 究竟爲成. 勝用周遍以釋圓義.

是則圓成. 有其二種. 一約理說. 二約果德.

故論揀云. 今此頌中說初非後. 以約三性.

通一切故. 上來論文方釋圓成實言. 次釋

餘文云. 此卽於彼依他起上. 常遠離前遍

計所執. 二空所顯眞如爲性. 說於彼言. 顯

圓成實與依他起不卽不離. 常遠離言顯妄

所執能所取性理非□有. 前言爲顯不空

依他. 性顯二空非圓成實. 眞如離有離無

義故. 上來所釋. 一依唯釋. 今疏語意. 揀

法性宗. 法性宗中依他. 無性卽是圓成. 卽

依他無性. 無性卽空. 空卽圓成. 今言似有不

無. 非卽空也. 語則但釋依他. 影出圓成名

耳. 說經空義 但約所執者. 三性之中遍計所

執. 此一則空. 二性不空. 故云但約所執.

經數:一七三六

經名:大方廣佛華嚴經隨疏演義□卷第九

頁數:六四

上      欄

疏. 旣言三性下. 第五生佛不增不減別中. 不

減之義. 此但儀別而言全同. 不同前後一

乘三乘. 但取三乘之義等. 謂五性之中無種

性人. 決不成佛故. 有此衆生守衆生界如

何可減. 疏. 眞俗二諦□然不同下. 卽第六

對二諦空有卽離. 別中離義. 於中含有二

義. 一但明二諦別. 二兼明中道別. 言二諦

別者. 依唯識第九. 有四種勝義. 一世間勝

義. 謂蘊處界等. 二道理勝義. 謂苦等四諦. 三

證得勝義. 謂二空眞如. 四勝義勝義. 謂一眞

法界. 依瑜伽論六十四. 有四世俗. 一世間

世俗. 謂軍林等. 二道理世俗. 謂蘊處界等. 三

證得世俗. 謂預流等. 四安立世俗. 卽安立眞

如. 以四世俗. 對前唯識四種勝義. 則有四

重二諦. 一世俗二諦. 謂軍林爲世俗. 蘊等

爲勝義. 二事理二諦. 謂蘊等爲世俗. 苦等

爲勝義. 三勝義二諦. 苦等爲世俗. 安立眞

如爲勝義. 四安立非安立二諦. 謂安立眞如

爲世俗. 非安立眞如爲勝義. 又眞俗各四.

便成八諦. 一世俗四者. 一名假名無實諦.

二*名隨事差別諦. 三*名方便安立諦. 四*名

假名非安立諦. 謂二空理依詮而說. 但有假

名不得體故. 勝義四者. 一體用顯現諦. 二

因果差別諦. 三依門顯實諦. 四廢詮談旨諦.

然上八諦名則小異. 義不殊前. 又四重中

初一世俗唯局世俗. 後一勝義唯*局勝義.

中間六諦各通世俗勝義二諦. 如第一勝

義. 望前爲勝義. 望第二爲世俗故. 旣四

重二諦一一差別. 故云□然不同. 不同法

中      欄

性二諦相卽. 疏. 非斷非常果生因滅者. 於

二諦門中曲開此義. 此則於俗諦中明非

斷常. 不同法性二諦互融明非斷常. 言果

生因滅者. 因滅故不常. 果生故不斷. 故唯

識第三云. 此阿賴耶識□. 轉如瀑流. 釋

云. □言遮斷轉表非常等. 意云. 若因不滅

遷至於果. 則名爲常. 若果不續因無所生.

則墮斷滅. 今常相續故無斷常. 廣如唯識.

疏. 同時四相滅表後無者. 卽第七四相一時

前後別中. 前後義也. 成唯識第二云. 下有爲

法因緣力故. 本無今有. 暫有還無. 表異無

爲. 假立四相(標也)本無今有. 有位名生. 生位

暫停. 卽說名住. 住別前諦. 復立異名. 暫有

還無. 無時名滅. (別明相也)前三有. 故同在現在.

後一是無故在過去(揀異小乘生在未來餘三現在)如何無法

與有爲相(難也)表此後無爲相何失(總答也)生

表有法先非有滅表有法後是無. 異表此

法非凝然. 住表此法暫有用(別釋表義)故此四相.

於有爲法雖俱名表. 而表有異. 此依刹

那假立四相. (結也)今疏但擧滅者. 唯此一句

異於法性. 不許同時故. 疏. 根本後得下. 第

八能所斷證卽離別中. 不卽義也. 因明斷

證. 復說緣境. 根本緣眞. 後得緣俗. 義說雙

觀者. 亦言了俗由於證眞. 二智雙觀眞俗.

以其宗中二智不融. 二境不卽故. 正雙

觀時而常別照. 言斷惑別者. 根本智斷迷

理隨眠. 後得智斷迷事隨眠. 護法云. 不

親證故無力能斷迷理隨眠而於安立相.

無倒證故. 亦能永斷迷事隨眠. 故瑜伽說.

下      欄

於修道位中有出世斷道世出世斷道. 相傳

釋云. 正體能斷迷理迷事二種隨眠. 後得但

斷迷事隨眠. 斷迷理時卽觀理境. 斷迷事

時卽觀事境. 故不卽也. 旣言根本有雙斷

義故說雙觀. 後得旣不斷於迷理還成別

照. 不同法性一斷一切斷也. 此中疏文影

略而說. 若約斷惑. 應云義說雙斷而實別

斷. 言以有爲智證無爲理者. 唯約根本斷

惑而說. 上明斷惑. 此*辯證理. 前緣境斷

惑. 但就所觀以論不卽. 今此證理. 就能所

證. 心境相對. 明不卽義. 能證之智. 則是有

爲. 所證之理. 卽是無爲. 故不卽也. 疏. 旣出

世智依生滅識下. 第九明佛身無爲有爲別

中. 有爲義也. 佛地論第三云. 大覺地中無邊

功德. 略有二種. 一者有爲. 二者無爲. 無爲

功德淨法界攝. 淨法界者. 卽是眞如. 無爲功

德皆是眞如體相差別. 有爲功德四智所攝.

無漏位中智用强故. 以智名顯一切種心心

所有法及餘品類. 若就實義具攝一切功

德. 若就[&FFFF]#相攝妙觀察等. 明知四智皆

有爲也. 唯識第十云. 四所轉得. 此復有二

種. 一所顯得. 謂大涅槃. 二所生得. 謂大菩

提. 此雖本來有能生種. 而所知障□故不

得生. 由聖道力斷彼障故. 令從種起

名得菩提. 起已相續窮未來際. 此卽四智相

應心品乃至云. 故此四智總攝佛地一切有

爲功德皆盡. 以斯二論明皆有爲. 今疏. 初

兩句出有爲所以. 以從種生. 生則有爲. 肉

能生識. 體是生滅. 所生之智. 安非有爲. 旣

經數:一七三六

經名:大方廣佛華嚴經隨疏演義□卷第九

頁數:六五

上      欄

是修生有爲必有有爲之相. 謂生住異滅. 故

云爲相所遷. 四智攝於三身. 大圓鏡智成

自受用. 故說報身有爲無漏. 疏. 如是義類下

結也. 疏. 三終敎中少說法相等者. 疏. 亦有

三. 初總. 次別. 後結. 今初. 對前始敎互有

少多可知. 言所說法相亦會歸性者. 如說

五蘊五蘊卽空. 空卽法性. 下文云. 三世五蘊

法. 說名爲世間. 彼滅非世間. 如是但假名.

又云. 有諍說生死. 無諍說涅槃. 生死及涅

槃. 二俱不可得等. 又如說心. 心卽離念. 法

界一相. 華藏世界海. 法界無差別等. 其文

非一. 故此宗中非不有相. 宗意顯性以爲

玄妙. 令物達此速證菩提. 故光明覺云. 如

來所轉等. 疏. 所立八識下. 別明文亦九段. 如

次對前成十段義. 亦第三當其第一. 以

對前次故. 今初. 卽唯心眞妄別中. 明具分

唯識眞心成故. 然法性宗十義. 卽此經同敎

中義. 至下廣引本文釋之. 今且略引他經

釋耳. 通如來藏者. 如來藏卽不生滅. 揀異前

敎唯生滅識故. 楞伽第一云. 譬如巨海浪.

由斯猛風起. 洪波鼓溟壑. 無有斷絶期.

藏識海常住. 境界風所動. 種種諸識浪. 騰躍

而轉生. 旣言體卽常住. 明非唯生滅. 常住

卽如來藏. 言不生*不滅與生滅和合者.

卽起信論文. 具云不生不滅與生滅和合.

非一非異名阿賴耶識. 旣二和合名爲阿賴

耶. 則知*賴耶非獨生滅. 謂唯眞不生. 純妄

不成. 眞妄和合方成藏識. 廣如問明品*辯.

疏. 一切衆生平等一性者. 卽第二明一性五性

中      欄

別中一性義. 兼一乘義. 對前五性三乘. 廣

如前說. 疏. 但是眞如隨緣成立者. 第三眞如

隨緣不變. 別中通隨緣義也. 楞伽經云. 如

來藏爲無始惡習所熏. 名爲藏識. 又云. 如

來藏受苦樂. 與因俱若生若滅. 皆明隨緣

成一切法也. 起信亦云. 自性淸淨心. 因無

明風動. 成其染心等. 而疏云但是者. □

上而起. 謂上衆生但是眞如隨緣成也. 由此

成立不失一性. 對上始敎但說凝然. 故云

隨緣. 非謂此宗無不變義. 由不變故始能

隨緣. 由隨緣故方能不變. 何者. 謂若變自

體. 將何隨緣. 如無濕性. 將何隨風. 而成

波浪. 卽由此我經中說言眞如隨緣. 若不

能隨緣. 體則不遍緣中. 緣中旣無. 何成不

變. 是以二義及覆相成. 故勝□經云. 不染

而染. 難可了知. 染而不染. 難可了知. 此經

二對. 上對卽不變隨緣. 下對卽隨緣不失自

性也. 疏. 依他無性卽是圓成者. 第四明三

性空有. 卽離別中. 相卽之義也. 謂依他是

因緣所生之法. 緣生無性. 無性故空. 空卽

圓成. 更無二體. 此中無性. 卽無遍計妄執

之性. 法相宗中無於遍計. 無卽是空故. 但空

遍計. 法性宗中. 則依他性上無遍計性. 故依

他卽空. 空卽無性之理. 無性之理卽是實性.

故密嚴經云. 名爲遍計性相是依他起. 名相

二俱遣. 是爲第一義. 中論云. 因緣所生法.

我說卽是空. 亦*名爲假名. 亦*名中道義.

一因緣上. 三義具足. 無前無後. 故卽有卽

空不相拾離. 若釋三性之名. 大意不殊

下      欄

前敎. 但融不融故分性相之二宗耳. 疏. 一

理齊平故說生界不增不減者. 第五生佛不

增不減別. 此但義異. 名乃不殊. 謂法性旣

同. 設令一切衆生一時成佛. 生界不減. 佛

界不增. 以生佛界旣是法性. 不可以法性

增法性. 喩如東方虛空是衆生. 西方虛空是

佛. 不可以東方虛空. 添西方虛空. 令東減

西增. 故不增不減. 大般若等經. 皆約一性

平等而說. 疏. 第一義空下. 第六明二諦空

有卽離別中. 相卽義也. 雖有不卽不離. 對

前成卽. 故仁王二諦品云. 波斯匿王言. 第

一義諦中有世諦不. 若言無者. 智不應二.

若言有者. 智不應一. 一二之義其事云何.

佛言. 汝今無聽. 我今無說. 無聽無說是卽

名爲一義二義. 卽說偈云. 無相第一義. 無

自無他作. 因緣本自有. 無自無他作. 法性

本無性. 第一義空如. 諸有本有法. 二假集

假有. 有無本自二. 譬如牛二角. 照解見無

二. 二諦常不卽. 於解常自一. 於諦常自二.

通達此無二. 眞入第一義. 涅槃十三云. 文

殊師利白佛言. 世尊. 所說世諦第一義諦.

其義云何. 世尊. 第一義諦中有世諦不. 世

諦之中有第一義不. 如其有者. 卽應一諦.

如其無者. 將非如來虛妄說耶. 佛言. 善男

子. 世諦者. 卽第一義諦. 世尊. 若爾則無二

諦. 佛言. 有善方便隨順衆生說有二諦.

善男子. 若隨言說則有二種. 一者世法. 二

者出世法. 善男子 . 如出世人之所知者. 名

第一義諦. 世人知者. 名爲世諦. 善男子. 五

經數:一七三六

經名:大方廣佛華嚴經隨疏演義□卷第九

頁數:六六

上      欄

陰和合稱言某甲. 凡夫衆生隨其所稱. 是

名世諦. 解陰無有某甲名字. 離陰亦無某

甲名字. 出世之人如其性相而能知之. 名

第一義諦. 以上二經對前二論. 二宗有殊.

前敎則八諦區分. 初一唯世俗. 後一唯勝義.

中間六諦上下相望. 各通二義而皆約事.

令第八諦獨居事外. 今此二經. 仁王則雖

有二諦. 智照無二. 涅槃則本唯一諦. 解惑

分二. 斯則二而不二. 不二而二. 一二自在

爲眞二諦. 故昔人云. 二諦□非雙. □乖未

曾各卽其義也. 生公云. 是非相待故. 有眞

俗名. 生一諦爲眞. 二言成權矣. 卽涅槃經

意也. 梁論亦云. 智障甚盲瞑. 謂眞俗別執.

然法相務欲分析. 法性務在融通. 各據一

門. 勿生偏滯. 然疏云. 第一義空該通眞妄

者. 眞妄俱空非獨眞空. 妄有妄空眞有也.

而言第一義空者. 非無物爲空. 乃卽妙

有之空也. 眞非俗外者. 明不異也. 影取

俗非眞外. 卽俗而眞者. 明相卽也. 影取

卽眞而俗. 而不云俗非眞外卽眞而俗

者. 一則影取如上所明. 二則以妄必是其

眞. 亦有眞非妄故 . 如波卽濕. 有濕非波.

卽靜水故. 卽佛已證故. 但言隨順觀察世

諦. 卽入第一義諦. 無有隨順觀察第一義.

卽入世俗故. 故上涅槃中. 文殊雙徵. 如來

但云世諦卽第一義. 疏. 雖空不斷等者. 由

上二諦旣融. 令不斷不常. 中道妙旨不唯

約事. 此卽中論及智論文. 且約空爲眞諦.

有爲俗諦者. 空是卽有之空故. 雖空不斷.

中      欄

斯乃卽俗之眞也. 不同始敎如龜毛[&FFFF]#角.

方說名空. 雖有不常者. 有是卽空之有故. 此

有非常. 斯*乃卽眞之俗也. 若執有定是

有. 便墮常見. 故中論云. 定有則著常. 定無

則著斷. 是故有智者. 不應著有無. 非斷非

常卽是中道. 若滅故不常. 續故不斷. 但俗

中一義耳. 上則不壞有無. 而離有無. 有之

與無. 非一非異. 故成中道. 若其一者. 有無

之義俱壞. 若其異者. 便墮斷常. 何者若法定

有有相. 則終無無相. 如說三世有者. 未來

中有. 遷至現在. 轉入過去. 不捨本相. 是則

爲常. 又定有者. 應不從緣. 不從緣者墮

無因常. 若法定無. 先有今無是則爲斷. 若不

融三諦明空有者. 決不能祛斷常之見.

疏. 四相同時體性卽滅者. 第七四相一時前

後別中. 一時義也. 以性滅爲滅故得同時.

故楞伽云. 初生則有滅. 不爲愚者說. 一切

法不生. 我說刹那義. 淨名云. 汝今卽時亦

生亦老亦滅故. 又云. 過去已滅. 未來未至.

現在無住. 三世皆空故體性卽滅. 乃會相歸

性也. 故起信論云. 若得無念者. 則知心相

生住異滅. 以無念等故. 而實無有始覺之

異. 以四相同時而有. 皆無自立. 本來平等

同一覺故. 前敎假立四相故不同時. 此敎

以所相法體隨法性而融通. 故能相之相.

亦生滅而無□. 疏. 緣境斷惑下. 第八能所斷

證卽離別中. 相卽之義故. 十地經云. 非初

非中後. 論釋義云. 是斷結相. 此智盡漏爲

初智斷. 爲中. 爲後. 非初智斷. 亦非中後.

下      欄

偈言. 非初非中後. 故云何斷耶. 如燈

之焰非唯初中後. 前中後取故. 謂唯取一

時. 則不能斷. 三時總取方說能斷假三時.

斷則無定性. 何者初若能斷. 不假中後. 後

若能斷. 不假初中. 旣假三時故知無性. 一

一推徵. 三皆不斷. 是故經言非初非中後.

由三時無斷方能斷結. 是故論云前中後

取. 故論主總取三時. 方顯三時無斷. 經論

言反. 意乃相成. 經則約性. 論則約相. 性相

無□. 方能斷結. 大意如此. 而疏有二節. 初

總明無斷之斷. 後別明內證之相. 今初. 文

亦影略. 若約緣境. 不二而二有能所照. 二

而不二卽智證如. 若約斷惑不二而二. 有

能所斷. 以能斷是智. 所斷是惑. 惑體智體

無二體故. 故名不二. 故涅槃云. 明與無明

其性無二. 愚者謂二. 智者了達知其無二.

無二之性卽是實性不壞相故. 有能所斷

卽名盡二. 二而不二. 說爲內證. 證者以能

合所故. 惑卽如故. 疏. 照惑無本下. 別明內

證之相. 謂智有二能. 一能斷惑. 二能證理.

上說斷惑. 今明證理. 照惑無本卽是智體

者. 尋此妄惑. 都無根本. 非內非外亦非中

間. 三世推心都不可得. 從無住本顚倒妄

生. 旣以無住而爲其本. 則無本矣. 無住之

本卽實相異名. 故此惑本便是智體. 智體惑

體無二體也. 照體無自. 卽是證如者. 卽此

智體. 本唯無念. 不能自立. 因惑說智. 智

不自名. 智無自性. 卽是如體. 無心存智. 是

曰證如. 若以智合如. 非證如矣. *疏. 非

經數:一七三六

經名:大方廣佛華嚴經隨疏演義□卷第九

頁數:六七

上      欄

智外如爲智所證下. 反成上義. 智卽是如. 如

卽是智. 法界寂然曰如. 寂而常照曰智. 豈離

寂外別有智耶. 上二句擧智收如. 智外更

無如矣. 下二句擧如收智. 如外豈有智耶.

若智外有如. 智則收法不盡. 若如外有智.

眞如則不遍智中. 擧一全收. 不容相□.

此卽□向經文. 更有文云. 無有少法與法

同住. 則顯法性無容□眞. 二旣不存. 一亦

奚立. 如斯斷證唯實敎宗. 不同前宗決有

斷證. 疏. 世出世智依如來藏下. 第九佛身. 無

爲有爲別中. 無爲義也. 文中有二. 先出所

以. 若法相宗從生滅識生則是有爲. 今依

如來藏. 所依常故. 能依亦常. 始謂始覺. 本謂

本覺. 本覺理有衆許是常. 始覺修生. 義同

無常. 今以始覺同於本*覺. 無復始本之

異. 豈無常耶. 若是無常. 何得而言無有始

本之異. 以一常一無常故. 今言不異. 明卽

是常. 疏. 則有爲無爲非一非異者. 以約修

生義同有爲. 全同藏性故. 卽無爲本覺義

同無爲. 始覺卽是有爲. 今說始本. 明其不

一. 始本無二. 明其非異. 化身已下. 正顯無

爲. 化身最劣. 尙是常住. 報身更勝. 安得無

常. 化身卽常. 此義乃是涅槃經文. 故彼經

云. 吾今此身. 卽是常身法身. 恐人謂言但是

不斷之常. 非凝然常. 凝然常者. 卽是法身.

今云卽是常身法身. 明知化身卽法身. 凝

然常也. 不墮諸數. 卽淨名經弟子品云. 佛身

無爲不墮諸數. 以訶阿難謂佛化身有小

疾故. 上擧二經明化身常. 下肉於報體.

中      欄

卽體之智者. 若體外有智體常. 智無常卽體

之智. 體旣四相遷. 智亦無能遷矣. 智若

可遷. 體亦可遷. 以相卽故. 故涅槃第二

云. 若有善男子欲護正法. 勿說如來同於

諸行. 不同諸行. 唯當自責. 我今愚癡未有

慧眼. 如來正法不可思議. 是故不應宣說

如來定是有爲. 定是無爲. 若正見者. 應說

如來定是無爲. 何以故. 能令衆生生善法

故. 生憐愍故. 如有女人在於□河. 爲愛

念子而捨身命. 善男子. 護法菩薩亦應如

是. 寧捨身命不說如來同於有爲. 當言

如來同於無爲. 以說如來同無爲故. 得

阿□多羅三□三菩提. 如彼女人得生梵

天. 何以故. 以護法故. 云何護法. 所謂說

言如來同於無爲. 善男子. 如是之人雖不

心解脫. 解脫自至. 如彼女人不心梵天.

梵天自至. 乃至(云云)文殊師利. 外道邪見可

說如來同於有爲. 持戒比丘不應如是於

如來所生有爲想. 若言如來是有爲者. 卽

是妄語. 當知是人死入地獄. 如人自處於

己舍宅. 文殊師利. 如來眞實是無爲法. 不

應復說是有爲也. 如是等文諸經皆有.

涅槃中意. 初則爲與無爲. 二俱雙遣. 後於

此二中寧說無爲. 不應宣說是有爲也. 今

明三身 旣得相卽. 爲與無爲本融. 如此

解於如來. 是爲眞實觀佛. 餘義至下當明.

疏. 如是義類下. 結廣從略. 兼示法源. 令知

有據. 疏. 四類敎中總不說法相. 唯*辯眞

性等者. 意云但諸經中. 一向辯眞性之

下      欄

處. 卽屬頓敎. 疏. 亦無八識差別之相等者.

八識心王尙無差別. 肉心所變豈當有耶. 心

生卽種種法生. 心滅*卽種種法滅. 故起信

論云. 一切諸法唯依妄念而有差別. 若離

心念則無一切境界之相.  是故一切諸法

從本已來. 離言說相離名字相離心緣相.

畢竟平等無有變異. 唯是一心故名眞如.

以一切言說假名無實. 但隨妄念不可得

故. 故疏云. 一切所有唯是妄想. *疏. 一切法

界唯是絶言者. 又拂前眞性. *辯離言眞如.

故起信論次文卽云. 言眞如者. 亦無有相.

謂言說之極. 因言遣言. 此眞如體無有可

遣. 以一切法悉皆眞故. 亦無可立. 以一

切法皆同如故. 當知一切*諸法. 不可言說

不可思念. 故名眞如. 故疏云. 皆是絶言

也. 言一切法界者. 界者性義. 以一切法性

皆離言故. 亦通四種法界. 皆不可說故. 名

無得物之功. 物無當名之實故. 理本無言

故. 事理交徹. 不可作事理說故. 事事相卽.

不可作一多等說故. 名名不盡. 不可以

一名□故. 理圓. 言偏. 言不及故. 無有一

法非實相故. *疏. 五法至雙遣者. 卽如楞

伽. 雖明五法. 名相妄想正智如如五皆空

寂. 何者謂迷眞如以成名相. 妄想是生.

悟名相之本如. 妄便稱智. 則無名相妄想.

唯如智矣. 智因如立. 智體亦空. 如假智

明. 本來常寂. 故□空矣. 肉八識約事. 皆緣

生性空. 因有我法. 說二無我. 我尙□得. 無

我寧存. 故中論云. 諸佛或說我. 或說於無

經數:一七三六

經名:大方廣佛華嚴經隨疏演義□卷第九

頁數:六八

上      欄

我. 諸法實相中. 無我無非我. 故雙遣也. 訶

敎者. 謂以心傳心不在文字故. 勸離者. 乃

有二義. 一令離敎. 成上訶敎. 二令離法.

法雖無量不出色心. 離心心如. 離色色

如. 故今皆離. 則契心體離妄念矣. 毁相約

境. 凡所有相皆是虛妄故. 泯心約智. 了境

相空. 假稱爲智. 相旣不有. 智豈有眞. 心境

兩亡則皆泯絶. 心無心相卽是眞心. 故說

生心卽妄. 不生卽佛. 言生心者. 非但生於

餘心. 縱生菩提涅槃觀心見性. 亦曰生心.

□爲妄想. 念想都寂. 方曰不生. 寂照現

前. 豈不名佛. 故達磨碑云. 心有也曠劫而

滯凡夫. 心無也刹那而登正覺. 言心無者.

雖了心空. 不生於了耳. 故下經云. 一切

法不生. 一切法不滅. 若能如是解. 諸佛常

現前. 言如是解者. 如不生解而無解相. 非

謂空解於不生耳. *疏. 亦無佛無不佛. 無

生無不生者. 重拂前[&FFFF]#. 爲迷衆生. 言卽心

卽佛. 旣無衆生. 何曾有佛. 故經云. 平等眞

法界. 無佛無衆生. 執佛言無佛. 非謂是

無佛. 故云無不佛矣. 則遣之又遣之. 若

少有所得. 皆是妄想. 故佛藏經第一云. 舍利

弗. 乃至於法少有所得者. 則與佛諍. 與佛

諍者. 皆入邪道. 非我弟子. 是吾法賊. 又只

□無佛以爲眞佛. 故言無不佛矣. 故下

經云. 性空卽是佛. 不可得思量. 若有生心.

生心是妄. 故說不生. 佛尙不有. 何有無生.

作無生解. 還被無生之所纏縛. 故云無不

生矣. 又一切法不生. 則般若生故. 云無不

中      欄

生則生與不生. 反覆相遣. 亦反覆相成. 唯

亡言者可與道合. 虛懷者可與理通. 冥

心者可與眞一. 遣智者可與聖同. 故引

淨名默住. 以顯不二是也. 然淨名第二入不

二法門品. 前有三十二菩薩. 各說不二法

門. 後問文殊師利云. 何等是入不二法

門. 文殊師利曰. 如我意者. 於一切法無言

無說. 無示無識離諸問答. 是爲入不二法

門. 於是文殊師利. 問維摩詰言. 我等各自

說已. 仁者當說. 何等是入不二法門. 時維摩

詰默然無言. 文殊師利歎曰. 善哉善哉. 乃至

無有文字語言. 是眞入不二法門. 然此經

意. 前後相成. 共顯深旨. 若*辯優劣. 或三重

四重. 言三重者. 一諸菩薩以無二遣二. 則

是以言顯法. 以有不二可說. 便是對二

明不二. 非絶待也. 二文殊以言遣言. 明

無不二可說. 令亡言會旨. 三維摩詰

以無言顯理. 謂本自無言. 不須更遣. 故

爲三也. 而言四者. 文殊師利以言印彼.

又明言卽無言. 非要離耳. 若欲合者. 然後

三段反覆相成. 但爲一義. 初文殊以言顯

無言. 次淨名以無言印言. 後文殊以言

印無言. 三段二人共顯絶言之理. 故前三

十二菩薩以無二遣二. 後二大士以無言

遣言. 則但有二節. 若更合者. 若無諸菩薩

以言遣二. 空有殺言何由顯理. 是則前諸

菩薩假言顯理. 後二大士以無言顯理. 言

與不言雙亡. 皆眞不二矣. 故雖三節一修

無違. 今取最後. 故云如淨名默住也. 疏. 五

下      欄

圓敎等者. 義廣理深. 非略可盡. 故彰其宏

奧. 別立一門. 然在立敎之終. 故須略擧. 言

十十法門者. 一一法門. 一一法中. 多明十

故. 十身十忍十眼十通十種玄門. 出十所以

表義無盡. 彰異餘宗. 故文文之中多皆十

句. 一一句. 六相圓融方顯敎圓. 廣如下

*辯. 如經宗辯者. 卽是第六宗趣門也. 第四

總相會通中. 文多易了. 隨難則釋. *疏. 三者

三四二敎下. 雖則泯二異前者. 三卽終敎.

四卽頓敎. 此之二敎俱明一乘 . 故云泯二.

則異前始敎存三乘也. 而言雖者. 雖明一

乘. 由是對三顯故同前二敎. 亦入屈曲之

數. 則前四敎皆屈曲收. 後之一敎方是平道.

故順印公. 疏. 此三亦順四乘者. 初一小乘.

次一三乘. 此二皆是三乘敎. 攝以初小乘. 卽

三乘中之小乘故. 後三是一乘故. 爲四乘

也. 又梁論下. 證成三一之義. 前會三乘一

乘文中已引. 及妙智經部異執記. □如

前引. 疏. 一中間三敎存三泯二別者. 始終頓

三名爲中間. 以初有小乘. 後有圓敎. 故

名中間. 而始敎存三故. 別爲一敎. 終頓二

敎泯二是同故爲一乘. 卽合終頓二敎

也. 疏. 二約歷位無位別者. 始終二敎皆悉

歷位. 頓敎不歷. 故合始終以爲漸敎. 餘皆

如名者. 一小乘敎. 二漸敎. 三頓敎. 四圓敎.

則漸是新加餘三如本名也. 疏. 然取多分

下. 遮外難也. 恐有難云. 旣破昔人不許指

於一經以爲一敎. 如何前立敎中. 亦云如

法華等. 故今通云. 後多分別所以略指. 實

經數:一七三六

經名:大方廣佛華嚴經隨疏演義□卷第九

頁數:六九

上      欄

不局判一經以爲一敎故. 下出所以云.

以一經中容具多故. 上來開合遍收. 理無

不盡. 依此亦可總判敎言. 若唯爲一難

見淺深. 非判敎也. 若欲判者. 當漸開之.

且分爲二. 一方便敎. 二眞實敎. 故法華云.

開方便門示眞實相. 亦卽半滿. 又方便卽

隨他意語. 眞實卽隨自意語. 又方便是三乘.

眞實是一乘. 然諸經中對小顯大. 卽以二

乘爲方便. 大乘爲眞實. 若對權顯實. 則

以三乘爲方便. 一乘爲眞實. 則於方便之

中更分爲二. 一小乘. 二大乘. 就眞實中亦

分爲二. 一行布. 二圓融. 行布卽始終之敎.

圓融卽是圓敎. 又小乘居然是別. 大乘之

中有多差別. 一直顯一乘. 如華嚴. 二開權

顯實. 如法華. 三會權歸實. 如涅槃. 四斥權

[&FFFF]#實. 如淨名思益. 五權實雙明. 如諸般若.

六帶權說實. 亦如般若. 七帶實明權. 亦如

般若. 勝□小似法華. 央掘小似涅槃. 於上

七中有似其類之經. 各以類攝. 若就大

乘分宗. 亦可有四. 一法相差別宗. 多說相

故. 二相想俱絶宗. 多約性故. 三性相無□

宗. 事理相卽故. 四圓融具德宗. 以理融事

故. 故如來聖敎意趣無邊. 不可局執. 今且

依於古勢. 如疏明耳. 疏. 本末同時始終一

類者. 本是一乘. 末卽小乘. 三乘然非前後.

後初得道. □至涅槃. 此三類敎. 同時□行.

故云本末同時. 言始終一類者. 若小始終

俱小. 若三則始終俱三. 若一則始終俱一.

故云始終一類. 各無異說. 然有三位下. 別

中      欄

出其故. 疏. 然此三類依於此世下. 揀濫.

恐有執言. 小乘始終定者. 豈非定性聲聞.

故云謂非一人多世同聞一類. 以容轉根

器11故. 亦非通取不定性人. 要約一世一類

定者. 疏. 如出現品日照下. 文甚分明.  此應廣

引. 疏. 約機各是一類之機者. 揀濫也. 非是

一人先大. 後小故. 若一人身則明先小後

大. 乃攝末歸本門中有之. 故攝末歸本門有

二類人. 一者一人備歷小大. 如四大聲聞

等. 二者先[&FFFF]#小人. 未必後時[&FFFF]#大. 以小性

定故. 而聞後時說大故. 異前始終俱小. 後

[&FFFF]#大人未必要從小來. 以有頓悟機故. 而

知先來說小故. 非始終俱大. 疏. 法華亦云

初轉四諦者. 卽第二經諸天說偈云. 昔於

波羅奈轉四諦法輪. 分別說諸法五衆之生

滅. 今復轉最妙無上大法輪. 是法甚深奧. 少

有能信者等. 疏. 上之四門者. 通結上也.

所以此中結者. 前之四門義已略周. 藏和尙

立但有前四. 今疏順彼且將略畢故. 此結

之下之六門復傍收異義. 以顯玄奧. 疏. 更

有一類機下. 上來牒列前之四門. 生起第

五. 明第五門非前四攝也. 疏六顯密同時

者. 是天台八敎中. □密不定之二敎也. 疏.

七一時頓演者. 如來於一語言中. 演說無

邊契經海. 無論小大三一顯密. 一刹那中皆

具演耳. 疏. 八從初得道等者. 卽密寞無言門.

謂涅槃楞伽等經皆有此說. 涅槃二十六云.

若知如來常不說法. 是人名爲具足多聞.

大般若四百二十五云. 我從成佛已來不

下      欄

說一字. 汝亦不聞. 五百六十七云. 衆生各

各謂佛獨爲說法. 而佛本來無說無示. 淨

名第一云. 其說法者. 無說無示. 其聽法者.

無聞無得. 佛藏經第一念佛品云. 佛告舍

利弗. 不能通達一切法者. 皆爲言說所

覆. 是故如來知諸語言皆爲是邪. 乃至少

有語言不得眞實. 上所引經. 但明不說.

未出不說所以. 若楞伽經兼出所以. 故第

三云. 大慧復白佛言. 如世尊所說. 我從某

夜得最正覺. 乃至某夜入般涅槃. 於其中

間不說一字. 亦不已說當說. 當知不說

是爲佛說. 大慧白佛言. 世尊. 如來應正等

覺. 何因緣故. 說言不說是爲佛說. 佛告

大慧. 我因二法故作是說. 云何二法. 謂緣

自得法. 及本住法. 是名二法. 因此二法故.

我作如是說. 云何緣自得法. 若彼如來所得

我亦得之. 無增無減. 緣自得法. 究竟境界.

離言說妄想. 離文字二趣. 云何本住法. 謂

古先聖道如金銀等性. 法界常住. 若如來出

世. 若不出世. 法界常住. 如趣彼城道. 譬如

士夫行曠野中. 見向古城平坦道. 卽隨入

城受如意樂. 彼有偈云. 我某夜得道. 至

某夜涅槃. 於此二中間. 我都無所說. 緣自

本住故. 我作如是說. 彼佛及與我. 悉無有

差別. 有云佛無色聲. 總有五義. 一遮過顯

德. 二眞俗二諦. 三傳古非作. 四悲願所成. 五

本質影像. 初者爲遮過患. 故云不說. 約

顯寶德故說非無. 如十卷楞伽第八云. 如

來不說墮文字法.  若人言如來說墮文

經數:一七三六

經名:大方廣佛華嚴經隨疏演義□卷第十

頁數:七○

上      欄

字法者. 此卽妄語. 佛性論第二云. 如來無

有色聲[&FFFF]#相功德可得. 兜率偈云. 色身非

是佛. 音聲亦復然. 亦不離色聲. 見佛神通

力. 此上皆顯有過失之色聲. 則佛非有. 無

過失之色聲. 則佛非無. 二眞俗二諦者. 眞

諦離相故明無說. 俗諦隨機故非無說. 仁

王觀空品云. 若有修習說聽. 卽無說聽.

如虛空故. 法同法性. 一切皆如也. 三傳

古非作者. 謂佛所說. 但是傳述古佛之敎.

非自製作. 般若論云. 須菩提言. 如來無所

說. 此義云何. 無有一法唯獨如來說. 餘佛

不說故. 四悲願所成者. 謂佛所有無盡三業.

應衆生者. 皆是曠劫悲願. 爲因順衆生感.

非自所有故. 說佛果無有色聲. 然則以

他爲自故亦有說. 下經文云. 如來不出世.

亦無有涅槃以本大願力. 顯現自在法. 亦

此意也. 五本質影像者. 謂佛三業平等普應.

無彼差別影像色聲. 故說非有. 然卽與彼

差別聞見爲增上緣. 因質有影故說非無.

下經云. 諸佛無有法. 佛於何所說. 但隨

其自心. 謂說如是法. 由上五義會諸聖敎.

說默無□. 皆悉有理. 然上五義刊定記有而

引文雜亂. 今上所引頗爲改易. 所以疏不

引者. 以不出楞伽二因故. 謂初一卽緣自

得法. 自所得法卽是證道. 證法在己. 離過

顯德. 次三卽緣本住法. 本住卽古先聖道. 二

卽所證. 三四卽敎道. 傳古非作. 卽古先聖道.

悲願所成卽兼因果耳. 其本質影像但通相

說. 本質無者順自所證故. 影像有者順古

中      欄

聖人. 卽體妙用故. 故云宗通. 自修行說通

示未悟. 不說之義小有異相. 故今[&FFFF]#之.

上雖說所默之由皆兼有說之意. 故思益

第三云. 如佛所說. 汝等集會當行二事. 若

聖說法若聖默然. 何謂說法. 何謂默然. 答

言. 若說法. 不違佛不違法不違僧. 是名

說法. 若知法卽是佛. 離相卽是法. 無違卽

是僧. 是名聖默然. 又善男子. 因四念處而

有所說. 名聖說法. 於一切法無所憶念.

名聖默然. 斯皆正說之時. 心契法理卽不

說耳. 明非緘口名不說耳. 餘可知. 藏敎

所攝竟

大方廣佛華嚴經隨疏演義□卷第九

大方廣佛華嚴經隨疏演義□卷

第十

唐淸□山大華嚴寺沙門澄觀述

第三義理分齊中. 疏文分二. 先總明大意.

後今顯別敎下. 開章別釋. 前中分三. 初

結前生後. 二總顯深廣. 三結屬所攝. 今初

兩句. 前句結前. 謂前敎攝中不別明攝者.

以五敎中第五圓敎. 指於此經義當已攝.

肉諸師立敎. 皆以華嚴爲圓故知圓攝. 後

未知下. 一句生後. 疏. 然此敎海下. 第二總

明深廣. 有法喩合. 令初至方顯深廣. 法

說也. 初二句總標. 宏大也. 卽是廣義. 色空交

映德用重重. 釋深義也. 然上二句言含

下      欄

法喩. 如海傍無邊涯連天一色. 空徹海底.

海映空天. 卽下四門之二. 總攝歸眞. □皆

空淨. 理事無□. 卽色空交映. 色不□空.

空不□色也. 德用重重. 卽唯明深義. 具十

玄門. 重重無盡. 卽事事無□. 如海十德互相

周遍疏. 語其橫收下. 釋上廣也. 如下二

地中. 說人天十善等. 卽其文也. 總無下. 雙

結深廣. *疏. 其猶下. 喩明可知. 疏. 前之四

敎下. 法合. 以四敎合於百川. 圓敎合於大

海. 於中先正合. 後解妨. 今初. 言尙非三四

肉初二者. 合前故隨一滴[&FFFF]#異百川. 卽擧

勝顯劣. 三卽終敎. 四卽頓敎. 初二 卽小乘

及與始敎. 雖有戒善. 是圓敎戒善. 尙不同

終頓之勝. 以彼不能事事無□故. 肉初二

之劣. 以彼尙不得二空. 及事理無□等故.

其猶大海尙異江河. 肉於溝□. 疏. 斯則有

其所通. 無其所局者. 二釋妨也. 謂有難言.

先則總收. 後則總揀. 二義天隔何以會通. 故

爲此釋. 總收者. 約其所通. 如圓敎中有小

乘戒善之法四諦因緣. 有始敎中十地十

如八識四智. 有終敎中事理無□. 有頓敎中

言思斯絶等. 如海有百川之水. 水義同也.

後總揀者. 約無其所局. 如小乘唯人空自

利. 始敎五性三乘. 終敎不說德用該收. 頓

敎一向事理雙絶等. 如彼百川不同鹹味.

不具十德. 海則具之. 一次二不宿三餘

水入中四普同五無六深七廣八大身九潮十

普受大雨. 疏. 故此圓敎下. 結屬所攝. 於中

三. 初總顯深廣. 次一乘有二下. 別釋深義